شەفەق نیوز/ دویەشەو یەکشەممە شار لەنگرود لە ئیران تویش زەویلەرزەیگ بوی وە هاز 4.3پلە لە بان پەیمانەی رێختەر، ئیە دویەمە لەماوەی 24 ساعات گوزەشتە.
ناوەند نیشتمانی سەر وە پەیمانگای جیوفیزی خەوەردا، " زەویلەرزەیگ وە کڕ پانی 37.383 باکوور و  دروژی  50.258باکوور، وە قویلی 8 کیلۆمەتر رویدایە، هویچ راپۆرتیگ نییە لە باوەت زەرەدەیل".
زەویلەرزەیگتر وە هاز 4 پلە لەبان پەیمانەی رێختەر دایە لە دەوروبەر شار مەسیری لە باشوور ئیران هویچ زەرەدیگ نەیاشتیە.
دویکە شەممە، زەویلەرزەیگ دا لە پارێزگای هرمزگان لە باشوور ئیران لەلای کەمەو کەم پەنج کەس گیان لە دەسدان و 84 کەس زەخمداربوین.
لە ئاماریگ ناوەن پەیمانەی زەویلەرزە لە ناوەن نیشتمانی سەر وە پەیمانگای جیوفیزیایی لە زانکۆی تەهران دەرچگە، لەماوەی یەک مانگ 713 زەویلەزە لە ئیران رویدایە لە 22 ئەپرێل تا 21 یونیو گوزەشتە.
